stanford-oval/wikipedia huggingface dataset:
דורנבירן

| --- | --- |
סמל דורנבירןסמל דורנבירן

דורנבירן ביום שלג
 מדינה:  אוסטריה אוסטריה
 מדינה:  פורארלברג פורארלברג
 מחוז:  דורנבירן
 ראש העיר:  וולפגאנג רומל
 שטח:  120.97 קמ"ר
 גובה:  437 מטרים
  ‑ הנקודה הגבוהה:  Sünser Spitze 
 אוכלוסייה:  ‏
  ‑ בעיר:  49,278 (2018)
  ‑ צפיפות:  360 נפש לקמ"ר (2018)
 קואורדינטות:  47°25′00″N 9°45′00″E﻿ / ﻿47.4166666666667°N 9.75°E﻿ / 47.4166666666667; 9.75
 אזור זמן:  UTC+1
 http://www.dornbirn.at
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהדורנבירן(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.דורנבירן(למפת פורארלברג רגילה) ברגנץ פלדקירך בלודנץ גרמניה טירול שווייץ ליכטנ. קונסטנץדורנבירן(למפת פורארלברג מוגדלת) ברגנץ פלדקירך בלודנץ גרמניה טירול שווייץ ליכטנשטיין קונסטנץדורנבירן  he tabBackground:;tabBorder:#aaa;defaultTab:0;
 
דורנבירן (בגרמנית: Dornbirn) היא עיר במדינת פורארלברג שבמערב אוסטריה על גדות נהר דורנבירנר אך הנשפך לאגם קונסטנץ, ובירת מחוז דורנבירן.
העיר גובלת בגרמניה, שווייץ וליכטנשטיין. אוכלוסיית העיר מונה 49,278 תושבים (נכון ל-2018), ונחלקת לשישה רבעים מנהליים.
העיר היא מרכז עסקים, והיא עיר המסחר והקניות הגדול בפורארלברג. בעיר נמצאת רשות השידור האוסטרית - ORF, בתי ספר גבוהים ומכללות. העיר הייתה בעבר מרכז עיקרי של תעשיית טקסטיל, שהלכה והצטמצמה בשנות השמונים.
היסטוריה

השם "דורנבירן" מקורו במילה 'torrin puirron' שפירושה "היישוב של טורו" (שמו של יישוב אלמאני חקלאי שהיה במקום).
העיר הוזכרה לראשונה במסמך משנת 895 מהעיר סנט גאלן שבשווייץ. ב-1380 העיר הפכה להיות תחת שלטון בית הבסבורג. בשנת 1793 העיר הועלתה לרמת עיירת שוק. בשנת 1932 צורף לעיר הכפר אבניט, ובשנת 1969 העיר הפכה למושבה של הרשות המנהלית של מחוז דורנבירן.
ערים תאומות

דורנבירן היא עיר תאומה של:
הונגריה קצ'קמט, הונגריה
צרפת סלסטה, צרפת
דון יצחק אברבנאל: מדינאי והוגה דעות

| --- | --- |

 מידע כללי
 מאת:  פרופסור בנציון נתניהו
 שפת המקור:  אנגלית
 תורגם לשפות:  עברית, ספרדית
 נושא:  היסטוריה, ביוגרפיה
 הוצאה
 הוצאה בשפת המקור:  Cornell University Press
 תאריך הופעה ראשונה:  1953
 מספר עמודים:  368
 הוצאה בעברית
 הוצאה:  שוקן
 תאריך:  2005
 תרגום:  אהרון אמיר, בהשתתפות המחבר
 מספר עמודים:  380
דון יצחק אברבנאל- מדינאי והוגה דעות הוא ספר ביוגרפי-היסטורי על דון יצחק אברבנאל מאת ההיסטוריון פרופסור בנציון נתניהו.
היסטוריה

הספר דון יצחק אברבנאל- מדינאי והוגה דעות מאת פרופסור אמריטוס בנציון נתניהו, ראה אור לראשונה באנגלית בשנת 1953, ויצא בחמש מהדורות (האחרונה שבהם ב-15 בספטמבר 1997). תורגם תחילה (בשנת 2004) לספרדית ושנה לאחר מכן תורגם לעברית בידי הסופר הישראלי אהרון אמיר ובהשגחתו של נתניהו עצמו.
תוכן הספר ואופן כתיבתו

הספר עוסק בסיקור חייו (ומשפחתו) של אברבנאל דעותיו והשקפותיו ומחולק לשני חלקים: החלק הראשון- איש כספים ומדינאי, והחלק השני- פרשן ופילוסוף. כל חלק מחולק לארבעה פרקים כלליים המחולקים גם הם לתתי פרקים מפורטים יותר, בנוסף בסוף הספר מובאות שתי נספחות, האחת עוסקת באופן הגיית השם "אברבנאל" ומקורו, והשנייה עוסקת בעמדתו של אברבנאל כלפי המרד נגד ז'ואן השני.
ביקורות

הספר זכה לביקורות ולשבחים רבים במהלך השנים בין היתר:
ספר-שימוש יסודי, ששום מדען אחראי בתחומי הלימודים היהודיים והספרדיים לא יוכל להתעלם ממנו. זהו אחד מן הספרים הנדירים הנקראים בעניין גם על-ידי מלומדים וגם על-ידי קוראים מן השורה המבקשים להכיר את תולדות היהדות.
הפרשן ג'ייקוב ב. אגוס ביקר לטובה את הספר אם כי לא הסכים עם חלקים ממנו.
הערות שוליים

↑  בנציון נתניהו, דון יצחק אברבנאל- מדינאי והוגה דעות, שוקן, 2005, עמ' 1-16
↑  Don Isaac Abravanel-Statesman and Philosopher, by B. Netanyahu, commentary
דרדרת

דרדרת בתחתית הר ימנוסקה באלברטה, קנדה
חרוטי דרדרת על החוף הצפוני של איספיורד בסבאלברד, נורווגיה
קרחון המכוסה בדרדרת, לצ'ה דל דרגון, איטליה
דרדרת (בלועזית: Talus או Scree) היא אוסף של שברי סלע בבסיס צוקים, מדרונות הרים תלולים, הרי געש או שולי עמקים, שהצטברו עקב מפולת סלעים תקופתית מפני הצוקים הסמוכים. תצורות נוף הקשורות לחומרים אלו מכונות לעיתים קרובות "מרבצי דרדרת" (Talus deposits). למרבצי דרדרת יש צורה קעורה כלפי מעלה, שהנטייה המקסימלית מקבילה לזווית השיפוע הטבעי של גודל החומר המפורר הממוצע, ונעה לכן בין 26 ל-42 מעלות.
דרדרת יכולה להיווצר גם מתחת למים, למשל התפוררות של שונית (למשל של אלמוגים) שמקורה ביולוגי. השטח המכוסה בשברי השונית מכונה "אזור הדרדרת".
המקור של המונח בלועזית טאלוס (Talus) הוא מצרפתית ופירושו מדרון או מתלול, מקורו של המונח סקרי (Scree) מנורדית עתיקה ופירושו מפולת אדמה (skriða).
יצירה

היווצרות הדרדרת היא תוצאה של פעילות בליה וסחיפה פיזית וכימית על פני הסלע. התהליכים העיקריים הגורמים להתפוררות המדרונות הסלעיים תלויים במידה רבה באקלים האזורי (טמפרטורה, כמות הגשמים וכו'). דוגמאות:
בליה פיזית על ידי קרח
בליה כימית על ידי הידרוליזה של מינרלים, המסה וצמיחת גבישי מלח
בליה ביולוגית
בדרך כלל מייחסים היווצרות דרדרת להיווצרות קרח במורדות הסלעיים של ההרים. במהלך היום מים יכולים לזרום אל סדקים בסלע. אם הטמפרטורה יורדת מספיק, למשל בערב, מים אלה עשויים לקפוא. מכיוון שהמים מתרחבים ב-9% כאשר הם קופאים, הם יכולים לייצר כוחות גדולים שיוצרים סדקים חדשים או גושי סלע במצב לא יציב. ייתכן ויהיה צורך בתנאי סף מיוחדים (קפיאה מהירה וכליאת מים) כדי שתהליך זה יקרה. יצירת דרדרת כתוצאה מתהליך קפיאה-הפשרה מתרחשת בעיקר באביב ובסתיו, כאשר הטמפרטורות במהלך היממה מתנדנדות סביב נקודת הקיפאון של המים, והפשרת שלגים מהווה מקור הספקה מתמשך למים זורמים.
קיימת מחלוקת בין המדענים לגבי יעילותם של תהליכי קפיאה-הפשרה בייצור דרדרת. חוקרים רבים מאמינים כי היווצרות קרח במערכות סדקים גדולות פתוחות אינה יכולה לייצר לחצים גבוהים, ובמקום זאת הם טוענים שהמים והקרח פשוט יזרמו מהסדקים ככל שהלחץ יבנה. יש הטוענים שתופעת התרוממות קפיאה, שידוע שהיא פועלת על הקרקע באזורי קפאת-עד עשויה לשחק תפקיד חשוב בהתפוררות הצוק במקומות קרים.
דרדרת יכולה להסתיר בתוכה מעיינות או קרחונים. לדוגמה, האגם לצ'ה דל דרגון (Lech dl Dragon) בקבוצת סלה בהרי הדולומיטים, מקבל את מימיו ממי הפשרת הקרחון המוסתר תחת שכבה עבה של דרדרת. תהליך ההפשרה של הקרחון שמתחת לדרדרת מואט בשל שכבת הדרדרת הפועלת כמגן בפני קרני השמש והטמפרטורות החיצוניות.
בסופו של דבר, מדרון סלעי עשוי להיות מכוסה לחלוטין על ידי הדרדרת שנוצרה ממנו, כך שייצור חומר חדש ייפסק. מדרון כזה מתואר כ"מעורבב" עם חומר מפורר.
ביאורים

↑  באנגלית frost heaving, היא התנפחות כלפי מעלה בקרקע בתנאי הקפאה הנגרמת על ידי נוכחות הולכת וגוברת של קרח כשהוא צומח לעבר פני השטח, כלפי מעלה מהעומק באדמה בה טמפרטורות הקיפאון חדרו לאדמה
הערות שוליים

↑  talus
↑  talus
↑  scree
↑  A theoretical model of the fracture of rock during freezing
האן-מינדן

האן-מינדן או האן-מונדן (בגרמנית: Hann. Münden, קיצור של Hannoversch Münden) היא עיר במדינת סקסוניה התחתונה שבגרמניה. העיר נמצאת במחוז גטינגן ויושבת על נקודת ההצטלבות בין הנהרות פולדה וורה, אשר נשפכים אל נהר הווזר. אוכלוסיית העיר מונה כ-23,600 תושבים. העיר ידועה בזכות בתיה העתיקים, חלקם בני יותר מ-600 שנה.
היסטוריה

לא ניתן לציין בוודאות את השנה בה הוקמה העיר. האזור מוכר כמקום יישוב כבר מהמאה ה-9, אך העדות הכתובה הראשונה לקיומה של העיר היא במסמך משנת 1183. שמה המקורי של העיר היה מונדן, אך שונה עם הזמן לשם הנוברש מונדן (עקב הברית שנחתמה עם ממלכת הנובר), כדי להבדיל בין מונדן לבין העיר מינדן (Minden) הנמצאת לא הרחק, ואשר שמה מבוטא בצורה כמעט זהה.
מאוחר יותר, כדי למנוע בלבול עם העיר הנובר, קוצר השם ל- האן-מונדן.
אתרים מרכזיים

הכנסייה הלותרנית על שם בלזיוס הקדוש, הבנויה בסגנון האדריכלות הגותית, ואשר בשטחה קבור אריק הראשון, דוכס ברונסוויק-קאלנברג.
שרידי חומת העיר מהמאה ה-12.
מגדל הטילישאנצה - נבנה בסוף המאה ה-19, לזכר המצור על העיר שהונהג בידי יוהאן צרקלאס, רוזן טילי, בשנת 1626.
ארמון וולפנשלוס, אשר נבנה במקור בתחילת המאה ה-16, על ידי הדוכס אריק הראשון, בסגנון הגותי.
גשר וורהברוקה הישן (מעל נהר הוורה) - אחד מגשרי האבן העתיקים במדינה.
בית העירייה הבנוי בסגנון הרנסאנס, אשר נבנה במקור במאה ה-14.
ערים תאומות

צרפת סירן, איל-דה-פראנס, צרפת
הממלכה המאוחדת האקני, לונדון, הממלכה המאוחדת (מ־1973)
ישראל חולון, ישראל
פולין חלמנו, פולין
גלריית תמונות

בית העירייה הבנוי בסגנון הרנסאנס
גשר וורהברוקה הישן (מעל נהר הוורה)
דוד קקיאשווילי

אין תמונה חופשית
דוד קקיאשווילי (David Kakiashvili) הוא אורולוג, עוסק באורואונקולוגיה ובכירורגיה רובוטית, היה בין הראשונים שהחלו לנתח בישראל באמצעות רובוטיקה רפואית, על ידי מערכת כירורגית דה וינצ'י, מאפריל 2018 - נובמבר 2020 כיהן כמנהל המחלקה האורולוגית במרכז רפואי הלל יפה, מנובמבר 2020 מכהן כמנהל המחלקה האורולוגית במרכז הרפואי לגליל בנהריה.
תחומי עניין ועיסוק קליני: ניהול של ממאירויות אורולוגיות מורכבות תוך שימוש בטכנולוגיות זעיר פולשנית מתקדמות.
תחומי המחקר של קקיאשווילי עוסקים באורואונקולוגיה ובהערכה של טכנולוגיות ניתוחיות חדשות.
ביוגרפיה

קקיאשווילי סיים את לימודי הרפואה באוניברסיטה הרפואית בגאורגיה. את התמחותו באורולוגיה סיים בבית החולים רמב"ם.
קקיאשווילי ביצע שנת מחקר בסיסי ב-"Baylor College of Medicine" ביוסטון שבטקסס ובהמשך הוכשר כאורואונקולוג ומנתח בשיטות זעיר-פולשניות באוניברסיטת טורונטו, בקנדה, ובאונטריו בארצות הברית לאחר השתלמות בת 4 שנים.
בפברואר 2010 מונה קקיאשווילי למנהל תחום, כירורגיה רובוטית, מנהל השירות לאורואונקולוגיה וסגן מנהל המחלקת האורולוגיה בבית חולים רמב"ם.
ברמב"ם קקיאשווילי ניתח באמצעות הרובוט "דה וינצ'י".
מאפריל 2018 - נובמבר 2020 כיהן קקיאשווילי כמנהל המחלקה האורולוגית במרכז הרפואי "הלל יפה" בחדרה.
מנובמבר 2020 מכהן כמנהל המחלקה האורולוגית במרכז הרפואי לגליל בנהריה.
קקיאשווילי משמש כמורה בתחום הניתוח הרובוטי.
ממחקריו של קקיאשווילי

DM ממחקריו של קקיאשווילי באתר PubMed, (ראו מאמרים הממוספרים: 5,14,15,16,20,21,22,26,29,30,33)
מפעילותו הכירורגית

כריתת ערמונית מלאה תוך שימוש בלפרוסקופיה רובוטית ותוך שימור העצבים
כריתה רובוטית חלקית של כליה
כריתת בלוטות בלוטת יותרת הכליה
כריתה מלאה של שלפוחית השתן עם הטיית שתן ויצירת שלפוחית שתן חלופית
ניתוחים משמרי עצבוב לבלוטות לימפה רטרופריטוניאליות לסרטן גרורתי של האשכים
מערכת כירורגית דה וינצ'י

מערכת דה וינצ'י היא מערכת רובוטית, המופעלת מרחוק על ידי כירורג ספציפי (אורולוג, כירורג כללי, גיניקולוג, כירורג לב-חזה, כירורג אף אוזן. גרון, וכדומה) מאפשרת לבצע את כל מהלך הניתוח מבלי צורך למקם בכל פעם את הרובוט בזווית חדשה. זרועות הניתוח של הרובוט משמשות כמפרק כף יד אנדוסקופי, כשלמעשה הן מחקות את תנועות היד והמפרק של כף יד האדם, אך ללא רעידות יד.
יתרון נוסף של הרובוט, הוא המצלמה המספקת תמונה תלת-ממדית בהגדלה פי 12 ובאיכות HD המאפשרת לנתח דרך חתכים קטנים יותר (4–5 פתחים זעירים), דבר המסייע לקיצור תהליך ההחלמה. כך ניתן להימנע מכל פגיעה בלתי נחוצה ברקמות, בכלי דם ובעצבים. כתוצאה מכך נמנעים סיבוכים ותהליך ההחלמה קצר.
בניתוחים להסרת גידולים סרטניים, הטכנולוגיות החדשות שנוספו ל'רובוט דה וינצ'י' מסייעות לזהות בדיוק רב יותר את גבולות הגידול ולהותיר שוליים נקיים.
המנותח משתחרר אל ביתו בדרך כלל בתוך 24–48 שעות.
ראו גם

מערכת כירורגית דה וינצ'י
כירורגיה רובוטית
הערות שוליים

↑  מרכז רפואי הלל יפה - מחלקה אורולוגית, מנהל: ד"ר דוד קקיאשווילי
↑  מונה מנהל חדש למחלקה האורולוגית במרכז הרפואי לגליל דוקטורס אונלי, 28 באוקטובר 2020
↑  כנס טכנולוגיות לפיתוח ציוד רפואי
↑  רמב"ם - הקריה הרפואית לבריאות האדם, ד"ר דוד קקיאשווילי מנהל תחום, כירורגיה רובוטית, מנהל השירות לאורואונקולוגיה וסגן מנהל מחלקת אורולוגיה
↑   שירלי שני, השימוש ברובוטים בניתוחים מורכבים משפר את רמות הדיוק והבטיחות, באתר TheMarker‏, 13 בספטמבר 2017
↑  הרובוט משתלט על בית החולים רמב"ם "בחדרי חדרים", מרים לב 26 בדצמבר 2010
↑  הניתוח הרובוטי הראשון ברמב"ם המרכז הרפואי רמב"ם הצטרף לבתי החולים המתקדמים בעולם שמבצעים ניתוחים באמצעות רובוט הניתוחים "דה וינצ'י" פורטל הכרמל, 24 בדצמבר 2010
דיקמבה מוטומבו

| --- | --- |

מוטומבו, 2012
 לידה:  25 ביוני 1966 קינשאסה, רפובליקה הדמוקרטית של קונגו
 פטירה:  30 בספטמבר 2024 (בגיל 58) אטלנטה, ג'ורג'יה, ארצות הברית
 עמדה:  סנטר
 גובה:  2.18 מטרים
 מספר:  55
 מכללה:  אוניברסיטת ג'ורג'טאון
 דראפט:  בחירה מספר 4, 1991 דנוור נאגטס
 היכל התהילה:  נבחר כשחקן בשנת 2015
 קבוצות כשחקן
 1991–1996   1996–2001   2001–2002   2002–2003   2003–2004   2004   2004–2009:  דנוור נאגטס   אטלנטה הוקס   פילדלפיה 76'   ניו ג'רזי נטס   ניו יורק ניקס יוסטון רוקטס
 הישגים כשחקן
 8 הופעות במשחק האולסטאר (1992, 1995–1998, 2000–2002)  4 זכיות בתואר שחקן ההגנה של העונה‏ (1995, 1997, 1998, 2001)  חמישיית העונה השנייה (2001)  חמישיית העונה השלישית (1998, 2002)  חמישיית ההגנה הראשונה (1997, 1998, 2001)  חמישיית ההגנה השנייה (1995, 1999, 2002)  חמישיית הרוקיז הראשונה (1992)  זוכה גביע האזרחות (2001, 2009)  מספר 55 הופרש על ידי אטלנטה הוקס ודנוור נאגטס
דיקמבה מוטומבו מפולונדו מוקאמבה ז'אן-ז'אק וומוטומבו (באנגלית: Dikembe Mutombo Mpolondo Mukamba Jean-Jacques Wamutombo;‏ 25 ביוני 1966 – 30 בספטמבר 2024) הידוע בקיצור כדיקמבה מוטומבו, היה כדורסלן אמריקאי יליד הרפובליקה הדמוקרטית של קונגו ששיחק בעמדת הסנטר.
מוטומבו, שהתנשא לגובה 2.18 מטרים, נחשב לאחד משחקני ההגנה הטובים בתולדות ה-NBA ולאחד החוסמים הטובים ביותר בהיסטוריה — הוא מדורג שני ברשימת החוסמים המובילים בתולדות ה-NBA, אחרי האקים אולאג'ואן. הוא זכה ארבע פעמים בתואר שחקן ההגנה של העונה; זהו שיא שהוא חולק עם בן וולאס ורודי גובר. באפריל 2014 נבחר מוטומבו לחבר בהיכל התהילה של הליגה.
קריירה > תחילת הקריירה

דיקמבה מוטומבו הגיע לאוניברסיטת ג'ורג'טאון מתוך כוונה להפוך לרופא, וקיבל לשם כך מלגה מטעם הסוכנות האמריקנית לפיתוח בינלאומי. מאמן קבוצת הכדורסל של המכללה, ג'ון תומפסון, גייס אותו לטובת הקבוצה, בה הפך לסנטר מצטיין, ואף קבע את שיא המכללה עם 12 חסימות במשחק בודד. ביחד עם חברו לקבוצה אלונזו מורנינג, הפכה המכללה לקבוצה בעלת משחק פנים מצוין, המקשה על הזריקות של היריבה מתוך הצבע.
מוטומבו בילה חופשת קיץ כמתמחה בקונגרס של ארצות-הברית, וקיץ נוסף בבנק הבינלאומי. בשנת 1991 סיים את חוק לימודיו באוניברסיטה, הוסמך כבוגר אוניברסיטה עם תואר ראשון דו-תחומי בדיפלומטיה ובלשנות.
קריירה > קריירת ה-NBA

מוטומבו נבחר על ידי דנוור נאגטס בבחירה הרביעית של דראפט 1991, והיווה פקטור משמעותי בקבוצה ובליגה כבר בעונתו הראשונה. כבר בעונת הרוקי שלו נבחר מוטומבו למשחק האולסטאר, והעמיד ממוצעים של 16.6 נקודות 12.3 ריבאונדים ו-3.0 חסימות למשחק. בסיום העונה הוא נבחר לחמישיית הרוקיז הראשונה וסיים במקום השני בהצבעה לתואר רוקי השנה.
מוטומבו הפך לבורג מרכזי בדנוור, ולאחד משחקני ההגנה הטובים בליגה. בחמש שנותיו בקבוצה רשם ממוצעים סביב ה-12 נקודות ו-12 ריבאונדים ובנוסף כארבע חסימות למשחק, כולל שיא קריירה של 4.5 חסימות בממוצע למשחק בעונת 1995/1996. בעונתו השלישית בקבוצה, העפיל המועדון לראשונה לשלב הפלייאוף, בסיבוב הראשון ניצחה הקבוצה בחמישה משחקים את סיאטל סופרסוניקס, הרבה בזכות יכולת הגנתית של מוטומבו שרשם שיא של 31 חסימות בחמישה משחקים. בסיבוב השני המשיך מוטומבו את יכולתו ההגנתית, כשחסם 38 פעמים בסדרה, אך קבוצתו הפסידה ליוטה ג'אז בשבעה משחקים.
בסיום עונת 1995/1996 תם חוזהו של מוטומבו בדנוור, והוא עבר לקבוצת אטלנטה הוקס כשחקן חופשי. באטלנטה המשיך מוטומבו להציג יכולת הגנתית מצוינת, אשר זיכתה אותו בתואר שחקן ההגנה של העונה פעמיים נוספות, בנוסף לשלוש בחירות לחמישיית ההגנה הראשונה, ובחירה נוספת לחמישיית ההגנה השנייה. הוא התפרסם גם בזכות סימן היכר, כאשר לאחר כל חסימת זריקה היה פונה לשחקן אותו הוא חסם ומחווה לעברו מעין תנועת "לא" על ידי נענוע של האצבע ימינה ושמאלה.
בפברואר 2001 עבר מוטומבו בטרייד לפילדלפיה 76' תמורת תיאו רטליף הפצוע. פילדלפיה רצו שחקן חזק מתחת לסלים שיוכל להתמודד עם שחקנים כמו טים דאנקן או שאקיל אוניל, במקרה ויעפילו לגמר ה-NBA. בסיום אותה העונה נבחר לשחקן ההגנה המצטיין בפעם הרביעית, והיה בשיא פריחתו. מוטומבו העפיל עם פילדלפיה עד לגמר ה-NBA שם הפסיד ללוס אנג'לס לייקרס.
בסיום עונת 2001/2002 עבר מוטומבו לקבוצת ניו ג'רזי נטס. בניו ג'רזי בילה מוטומבו עונה בודדת, במהלכה נאבק בפציעה טורדנית ושותף רק ב-24 משחקים, ו-21.4 דקות משחק בלבד לערב. באוקטובר 2003 חתם מוטומבו על חוזה לשנתיים בקבוצת הניו יורק ניקס, אך בסיום העונה העבירו אותו הניקס בטרייד לשיקגו בולס תמורת ג'מאל קרופורד. בשיקגו לא שיחק מוטומבו כלל, מכיוון שהועבר עוד באותו הקיץ ליוסטון רוקטס בתמורה לאריק פיאטקאוסקי, אדריאן גריפין ומייק ווילקס.
לקבוצת יוסטון רוקטס הגיע מוטמבו בגיל 38 כמחליפו של הסנטר יאו מינג. בעונתו הראשונה, 2004/2005, שיחק מוטומבו 15.2 דקות בערב, בהם אסף 5.3 ריבאונדים והוסיף 4.0 נקודות. הרוקטס העפילו לפלייאוף, אך הפסידו כבר בסיבוב הראשון לדאלאס מאבריקס. בעקבות הפציעה הקשה של מינג בתחילת עונת 2006/2007, החל מוטומבו לקבל דקות משחק רבות יותר. ב-10 בינואר 2008 רשם מוטמבו חמש חסימות במשחק ההפסד 77–102 ללוס אנג'לס לייקרס, ובכך עקף את כרים עבדול-ג'באר בדרך לתואר החוסם השני בטיבו בהיסטוריית הליגה. ב-2 במרץ אותה השנה, בגיל 41, הוריד מוטומבו 22 ריבאונדים במשחק נגד דנוור, קבוצתו הראשונה, ובכך הפך לשחקן המבוגר ביותר שאסף מעל 20 ריבאונדים במשחק בודד. לאחר סיום העונה שקל מוטמבו פרישה ממשחק פעיל, ואף החל את עונת 2008/2009 ללא חוזה מחייב. ב-31 בדצמבר 2008 חתם מוטמבו על חוזה בקבוצה עד לסיום העונה.
ב-2009 הצטרף לקבוצה גם רון ארטסט, מטובי שחקני ההגנה בליגה, וביחד עם מוטמבו ומינג יצרו שלישייה הגנתית חזקה. במשחק מספר 2 בסדרת הפלייאוף של הסיבוב הראשון מול פורטלנד טרייל בלייזרס נחת מוטומבו בצורה לא טובה על רגלו לאחר מאבק על הריבאונד מול גרג אודן, נפצע בברכו, ובכך סיים את קריירת המשחק.
הוקרה

בשנת 2010 הוענק למוטומבו תואר דוקטור של כבוד מטעם אוניברסיטת ג'ורג'טאון.
באפריל 2014 נבחר מוטומבו לחבר בהיכל התהילה של הליגה.
סטטיסטיקות קריירה > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1991/1992 | דנוור | 71 | 71 | 38.3 | 0.493 | 0.000 | 0.642 | 12.3 | 2.2 | 0.6 | 3.0 | 16.6 |
| 1992/1993 | דנוור | 82 | 82 | 36.9 | 0.510 | 0.000 | 0.681 | 13.0 | 1.8 | 0.5 | 3.5 | 13.8 |
| 1993/1994 | דנוור | 82 | 82 | 34.8 | 0.569 | 0.000 | 0.583 | 11.8 | 1.5 | 0.7 | 4.1 | 12.0 |
| 1994/1995 | דנוור | 82 | 82 | 37.8 | 0.556 | 0.000 | 0.654 | 12.5 | 1.4 | 0.5 | 3.9 | 11.5 |
| 1995/1996 | דנוור | 74 | 74 | 36.7 | 0.499 | 0.000 | 0.695 | 11.8 | 1.5 | 0.5 | 4.5 | 11.0 |
| 1996/1997 | אטלנטה | 80 | 80 | 37.2 | 0.527 | 0.000 | 0.705 | 11.6 | 1.4 | 0.6 | 3.3 | 13.3 |
| 1997/1998 | אטלנטה | 82 | 82 | 35.6 | 0.537 | 0.000 | 0.670 | 11.4 | 1.0 | 0.4 | 3.4 | 13.4 |
| 1998/1999 | אטלנטה | 50 | 50 | 36.6 | 0.512 | 0.000 | 0.684 | 12.2 | 1.1 | 0.3 | 2.9 | 10.8 |
| 1999/2000 | אטלנטה | 82 | 82 | 36.4 | 0.562 | 0.000 | 0.708 | 14.1 | 1.3 | 0.3 | 3.3 | 11.5 |
| 2000/2001 | אטלנטה | 49 | 49 | 35.0 | 0.477 | 0.000 | 0.695 | 14.1 | 1.1 | 0.4 | 2.8 | 9.1 |
| 2000/2001 | פילדלפיה | 26 | 26 | 33.7 | 0.495 | 0.000 | 0.759 | 12.4 | 0.8 | 0.3 | 2.5 | 11.7 |
| 2001/2002 | פילדלפיה | 80 | 80 | 36.3 | 0.501 | 0.000 | 0.764 | 10.8 | 1.0 | 0.4 | 2.4 | 11.5 |
| 2002/2003 | ניו ג'רזי | 24 | 16 | 21.4 | 0.374 | 0.000 | 0.727 | 6.4 | 0.8 | 0.2 | 1.5 | 5.8 |
| 2003/2004 | ניו יורק | 65 | 56 | 23.0 | 0.478 | 0.000 | 0.681 | 6.7 | 0.4 | 0.3 | 1.9 | 5.6 |
| 2004/2005 | יוסטון | 80 | 2 | 15.2 | 0.498 | 0.000 | 0.741 | 5.3 | 0.1 | 0.2 | 1.3 | 4.0 |
| 2005/2006 | יוסטון | 64 | 23 | 14.9 | 0.526 | 0.000 | 0.758 | 4.8 | 0.1 | 0.3 | 0.9 | 2.6 |
| 2006/2007 | יוסטון | 75 | 33 | 17.2 | 0.556 | 0.000 | 0.690 | 6.5 | 0.2 | 0.3 | 1.0 | 3.1 |
| 2007/2008 | יוסטון | 39 | 25 | 15.9 | 0.538 | 0.000 | 0.711 | 5.1 | 0.1 | 0.3 | 1.2 | 3.0 |
| 2008/2009 | יוסטון | 9 | 2 | 10.7 | 0.385 | 0.000 | 0.667 | 3.7 | 0.0 | 0.0 | 1.2 | 1.8 |
| קריירה | קריירה | 1196 | 997 | 30.8 | 0.518 | 0.000 | 0.684 | 10.3 | 1.0 | 0.4 | 2.7 | 9.8 |
סטטיסטיקות קריירה > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1993/1994 | דנוור | 12 | 12 | 42.6 | 0.463 | 0.000 | 0.602 | 12.0 | 1.8 | 0.7 | 5.8 | 13.3 |
| 1994/1995 | דנוור | 3 | 3 | 28.0 | 0.600 | 0.000 | 0.667 | 6.3 | 0.3 | 0.0 | 2.3 | 6.0 |
| 1996/1997 | אטלנטה | 10 | 10 | 41.5 | 0.628 | 0.000 | 0.719 | 12.3 | 1.3 | 0.1 | 2.6 | 15.4 |
| 1997/1998 | אטלנטה | 4 | 4 | 34.0 | 0.458 | 0.000 | 0.625 | 12.8 | 0.3 | 0.2 | 2.2 | 8.0 |
| 1998/1999 | אטלנטה | 9 | 9 | 42.2 | 0.563 | 0.000 | 0.702 | 13.9 | 1.2 | 0.6 | 2.6 | 12.6 |
| 2000/2001 | פילדלפיה | 23 | 23 | 42.7 | 0.490 | 0.000 | 0.777 | 13.7 | 0.7 | 0.6 | 3.1 | 13.9 |
| 2001/2002 | פילדלפיה | 5 | 5 | 34.6 | 0.452 | 0.000 | 0.615 | 10.6 | 0.6 | 0.4 | 1.8 | 8.8 |
| 2002/2003 | ניו ג'רזי | 10 | 0 | 11.5 | 0.467 | 0.000 | 1.000 | 2.7 | 0.6 | 0.3 | 0.9 | 1.8 |
| 2003/2004 | ניו יורק | 3 | 0 | 12.7 | 0.333 | 0.000 | 1.000 | 3.3 | 0.0 | 0.3 | 1.3 | 2.3 |
| 2004/2005 | יוסטון | 7 | 0 | 14.4 | 0.545 | 0.000 | 0.769 | 5.0 | 0.3 | 0.3 | 1.0 | 3.1 |
| 2006/2007 | יוסטון | 7 | 0 | 5.7 | 1.000 | 0.000 | 1.000 | 1.6 | 0.1 | 0.0 | 0.4 | 1.3 |
| 2007/2008 | יוסטון | 6 | 6 | 20.5 | 0.615 | 0.000 | 0.636 | 6.5 | 0.3 | 0.2 | 1.8 | 3.8 |
| 2008/2009 | יוסטון | 2 | 0 | 10.0 | 0.000 | 0.000 | 0.000 | 4.5 | 0.0 | 0.5 | 1.0 | 0.0 |
| קריירה | קריירה | 101 | 72 | 30.9 | 0.517 | 0.000 | 0.703 | 9.5 | 0.8 | 0.4 | 2.5 | 9.1 |
↑  בשל שביתת שחקנים ב-NBA התקיימו בעונת 1998/1999 50 משחקים בלבד
חיים אישיים

מוטמבו  נולד ברפובליקה הדמוקרטית של קונגו. הוא דיבר אנגלית, צרפתית, ספרדית, פורטוגזית ועוד חמש שפות אפריקאיות. היה נשוי לרוז, להם שישה ילדים, ארבעה מהם מאומצים. אחיינו של מוטומבו, הרונה מוטומבו, גם הוא כדורסלן ומשחק עבור אוניברסיטת מערב קרולינה, היה הקלע המצטיין של האוניברסיטה בשנת 2009 ואף נבחר ל"פרשמן" הטוב ביותר בבית הדרומי של המכללות.
באוקטובר 2022 עבר מוטמבו ניתוח להוצאת גידול ממוחו.
ב-30 בספטמבר 2024, בגיל 58, הלך לעולמו לאחר מאבק בסרטן המוח.
פעילות הומניטרית

מוטמבו ידוע בשל פעילותו ההומניטרית. בשנת 1997 הקים מוטומבו את "הקרן על-שם דיקמבה מוטומבו", ששמה לה למטרה לשפר את תנאי המחיה במולדתו, הרפובליקה הדמוקרטית של קונגו, פעילותו זו העניקה לו את "אות ההוקרה על שם וולטר קנדי" בשנים 2001 ו-2009. מגזין ה-Sporting News בחר בו לאחד מה"חבר'ה הטובים בספורט" בשנים 1999 ו-2000. בשנת 1999 נבחר מוטומבו גם כאחד מ-20 הזוכים בהוקרה מטעם הנשיא על פועלם ההתנדבותי. בשנת 2004 הוא השתתף בתוכנית "כדורסל ללא גבולות", בה נשלחו כוכבים כשון בראדלי ומאליק רוז לסייר ברחבי אפריקה, להפיץ את הכדורסל ולשפר את התשתיות.
פעילות הומניטרית > בית החולים על שם ביאמבה מארי מוטומבו

בשנת 1997 החל מוטומבו, בשיתוף פעולה עם הקרן על שמו, בתוכניות להקמת בית חולים עם 300 מיטות, בעלות של 29 מיליון דולר בפרברי קינשאסה. הבניה החלה רק בשנת 2004 בשל קשיים בגיוס הכספים, על אף שמוטומבו תרם 3.5 מיליון דולר מכיסו הפרטי. הצרות המשיכו כאשר כמעט והופקעה הקרקע בידי הממשלה בשל העיכובים בבניה, וכאשר נאלץ להרגיע כי אין לו מניעים נסתרים או פוליטיים בפרויקט. ב-14 באוגוסט 2006 תרם מוטומבו 15 מיליון דולר נוספים להשלמת העבודה לקראת הפתיחה החגיגית ב-2 בספטמבר 2006. בית החולים נקרא על שם אימו של מוטומבו, ביאמבה מארי, שנפטרה משבץ בשנת 1997.
תארים והישגים

שחקן ההגנה של העונה ב-NBA: ‏1995, 1997, 1998, 2001
8 הופעות במשחק האולסטאר של ה-NBA:‏ 1992, 1995, 1996, 1997, 1998, 2000, 2001, 2002
בחירה לחמישיית העונה ב-NBA:
החמישייה השנייה: 2000/2001
החמישייה השלישית: 1997/1998, 2001/2002
בחירה לחמישיית ההגנה של העונה ב-NBA:
החמישייה הראשונה: 1996/1997, 1997/1998, 2000/2001
החמישייה השנייה: 1994/1995, 1998/1999, 2001/2002
בחירה לחמישיית הרוקיז של העונה ב-NBA:
החמישייה הראשונה: 1991/1992
נבחר להיכל התהילה של הכדורסל ב-2015
מקום שני ברשימת החוסמים המובילים בתולדות ה-NBA‏ (3,256)
4 פעמים מלך הריבאונדים של הליגה: 1995 (1029), 1997 (929), 1999 (610), 2000 (1157)
5 פעמים מלך החסימות של הליגה: 1994 (336), 1995 (321), 1996 (332), 1997 (264), 1998 (277)
הערות שוליים

↑  אבל כבד בכדורסל: מוטומבו הלך לעולמו בגיל 58, באתר ONE‏, 30 בספטמבר 2024
↑  ערן סורוקה, דיקמבה מוטומבו חוזר ליוסטון לעונה נוספת, באתר nrg‏, 31 בדצמבר 2008
1 2   אלעד זאבי, את התהילה השיג דיקמבה מוטומבו בעשר אצבעות, באתר הארץ, 10 באפריל 2015
↑  About Dikembe, באתר הקרן על שמו
↑  1991-92 NBA Awards Voting, באתר basketball-reference.com
↑  עד עונת 2002/03 הסיבוב הראשון התקיים בסדרת הטוב מחמישה משחקים, ומאותה עונה גם הסיבוב הראשון מתקיים בשיטת הטוב משבעה משחקים
↑  סטטיסטיקת סדרת הגמר 2001
↑  Elias Says ..., באתר ESPN.com
↑  ערן סורוקה, רון ארטסט עבר מסקרמנטו ליוסטון, באתר nrg‏, 30 ביולי 2008
↑  בריאן מקטרגאט, Mutombo suffers career-ending knee injury in Portland, באתר Chron.com
↑  מוטומבו: "בשבילי הכדורסל נגמר", באתר וואלה, 22 באפריל 2009
↑  Dikembe Mutombo to Speak at Georgetown College Commencement, באתר האוניברסיטה
1 2 3 4 5  ביוגרפיה, באתר ה-NBA.com
↑  דף השחקן, באתר האוניברסיטה
↑  דיקמבה מוטומבו עבר ניתוח להוצאת גידול במוחו, באתר ynet, 15 באוקטובר 2022
↑  אחרי מאבק במחלת הסרטן: דיקמבה מוטומבו הלך לעולמו בגיל 58, באתר וואלה, 30 בספטמבר 2024
↑  אות הוקרה שנתי המוענק לשחקן או מאמן ב-NBA על "שירות יוצא מן הכלל ומסירות לקהילה" מאז עונת 1975/76
1 2  Mutombo helps Congo take a big step forward with new hospital, באתר USAToday.com
↑  Mutombo's hospital dream about to come true, באתר Chron.com
| --- | --- |
בקרת זהויות :  ISNI: 0000 0004 5304 2271  LCCN: n95029045  VIAF: 33702753   WorldCat (עם VIAF): 33702753 
מוטומבו במדי יוסטון רוקטס
מוטומבו נואם לסנגלים על חשיבות ההגנה בפני יתושים